chhatramani/nepal_legal_regulations_corpus_np huggingface dataset:
दूरसञ्चार नियमावली २०५४ (Telecommunications Regulation, 1997)

स्पष्टीकरणः यस नियमको प्रयोजनको लागि “परिवार” भन्नाले अनुमतिपत्र प्राप्त व्यक्तिको सञ्चालक वा आधारभूत शेयरधनीको सगोलको पति वा पत्नी, छोरा, बुहारी, छोरी, धर्मपुत्र, धर्मपुत्री, बाबु, आमा, सौतेनी आमा र आफूले पालनपोषण गर्नुपर्ने दाजुभाउजु, भाइबुहारी र दिदी बहिनी सम्झनु पर्छ । ११. अनुमतिपत्र दस्तुर: (१) नियम १० को उपनियम (५) र (६) बमोजिम दिइने अनुमतिपत्रको लागि देहाय बमोजिमको अनुमतिपत्र दस्तुर लाग्नेछ:- । (क) नियम १० को उपनियम (५) बमोजिम दिइने अनुमतिपत्रको लागि अनुसूची-६ मा तोकिए बमोजिमको दस्तुर, । पहिलो संशोधनद्वारा संशोधित । (ख) नियम १० को उपनियम (६) बमोजिम दिइने अनुमतिपत्रको लागि अनुसूची-६(क) मा तोकिए बमोजिमको अनुमतिपत्र दस्तुर । पहिलो संशोधनद्वारा संशोधित । (२) यस नियमावली बमोजिम अनुमतिपत्र प्राप्त व्यक्तिले तिर्नुपर्ने अनुमतिपत्र दस्तुर एकैपटक वा प्राधिकरणले तोके बमोजिम किस्ताबन्दीको आधारमा अनुमतिपत्रको अवधि भित्र बुझाउनु पर्नेछ । परिच्छेद-४ । अनुमतिपत्रको नविकरण, संशोधन र हस्तान्तरण । १२. अनुमतिपत्रको अवधि र नविकरण: पहिलो संशोधनद्वारा संशोधित । (१) अनुमतिपत्रको अवधी ऐनको दफा २५ को उपदफा (१) को अधीनमा रही देहाय बमोजिमको हुनेछ:- । पाँचौ संशोधनद्वारा संशोधित । (क) नियम १० को उपनियम (५) बमोजिम दिइने अनुमतिपत्रको अवधि ऐनको दफा २३ को उपदफा (२) बमोजिम नेपाल राजपत्र प्रकाशित सूचनामा तोकिए बमोजिम, । तर यो खण्ड प्रारम्भ हुनु अघि प्रदान गरिएका अनुमतिपत्रको अवधि सोही अनुमतिपत्रमा तोकिए बमोजिम हुनेछ । (ख) नियम १० को उपनियम (१), (२) र (६) बमोजिम दिइने अनुमतिपत्रको अवधि अनुमतिपत्रमा तोकिए बमोजिम । पहिलो संशोधनद्वारा संशोधित । (२) अनुमतिपत्र प्राप्त व्यक्तिले आफूले पाएको अनुमतिपत्र नविकरण गर्न चाहेमा सो अनुमतिपत्रको अवधि समाप्त हुनु भन्दा तीन महिना अगावै नियम १० को उपनियम (१) र (२) बमोजिम पाएको अनुमतिपत्रको लागि आफूले कबुल गरेको नविकरण दस्तुर र नियम १० को उपनियम (५) र (६) बमोजिम पाएको अनुमतिपत्र नविकरणको लागि अनुसूची-७ मा तोकिए बमोजिमको नविकरण दस्तुर संलग्न गरी प्राधिकरण समक्ष निवेदन दिनु पर्नेछ । चौथो संशोधनद्वारा संशोधित । (३) कुनै अनुमतिपत्र प्राप्त व्यक्तिले उपनियम (२) बमोजिमको म्यादभित्र अनुमतिपत्र नविकरण गराउन निवेदन दिन नसकेको कारण खुलाई अनुमतिपत्र नविकरणको लागि अनुमतिपत्र बहाल रहने अवधिभित्रै प्राधिकरण समक्ष निवेदन दिएमा र त्यस्तो कारण मनासिब देखिएमा प्राधिकरणले नविकरण दस्तुरको पन्ध्र प्रतिशत थप दस्तुर समेत लिई निजको अनुमतिपत्र नविकरण गरिदिनेछ । (४) उपनियम (३) बमोजिमको म्याद भित्र पनि अनुमतिपत्र प्राप्त व्यक्तिले अनुमतिपत्र नविकरण नगराएमा त्यस्तो अनुमतिपत्र नविकरण गरिने छैन । १३. अनुमतिपत्रमा संशोधन गर्न सकिने: (१) अनुमतिपत्र प्राप्त व्यक्तिले अनुमतिपत्रमा उल्लेखित कुनै कुरा संशोधन गर्न आवश्यक देखेमा सो संशोधन गर्नु परेको कारण खुलाई अनुसूची-८ बमोजिमको ढाँचामा प्राधिकरण समक्ष निवेदन दिनु पर्नेछ ।
दूरसञ्चार नियमावली २०५४ (Telecommunications Regulation, 1997)

१३. अनुमतिपत्रमा संशोधन गर्न सकिने: (१) अनुमतिपत्र प्राप्त व्यक्तिले अनुमतिपत्रमा उल्लेखित कुनै कुरा संशोधन गर्न आवश्यक देखेमा सो संशोधन गर्नु परेको कारण खुलाई अनुसूची-८ बमोजिमको ढाँचामा प्राधिकरण समक्ष निवेदन दिनु पर्नेछ । (२) उपनियम (१) बमोजिम कुनै निवेदन पर्न आएमा प्राधिकरणले सो सम्बन्धमा आवश्यक जाँचबुझ गर्नेछ र त्यसरी जाँचबुझ गर्दा अनुमतिपत्रमा संशोधनको लागि दिइएको कारण मनासिब र उचित देखिएमा अनुमतिपत्रमा मूलभूत कुरा फरक नपर्ने भएमा पन्ध्र हजार रुपैयाँ दस्तुर लिई अनुमतिपत्रमा संशोधन गरिदिनु पर्नेछ । १४. अनुमतिपत्रको बिक्री वा हस्तान्तरण: (१) ऐनको दफा २७ बमोजिम अनुमतिपत्र बिक्री वा अन्य तवरले हक हस्तान्तरण गरी लिन दिन चाहने व्यक्तिले आपसमा निर्धारित तत्सम्बन्धी शर्त बन्देज समेत उल्लेख गरी स्वीकृतिको लागि अनुसूची-९ बमोजिमको ढाँचामा प्राधिकरण समक्ष संयुक्त निवेदन दिनु पर्नेछ । (२) उपनियम (१) बमोजिम कुनै निवेदन पर्न आएमा प्राधिकरणले सो सम्बन्धमा आवश्यक जाँचबुझ गर्नेछ र त्यसरी जाँचबुझ गर्दा थप जानकारी वा विवरण लिन आवश्यक देखिएमा प्राधिकरणले त्यसरी निवेदन दिने व्यक्तिहरूसँग थप विवरण वा जानकारी माग गर्न सक्नेछ । (३) उपनियम (१) बमोजिम प्राप्त निवेदन र निवेदन साथ संलग्न कागजात तथा उपनियम (२) बमोजिम माग गरिएको थप जानकारी वा विवरण समेतबाट अनुमतिपत्र बिक्री वा अन्य तवरले हक हस्तान्तरण गरी दिन उचित देखेमा प्राधिकरणले निवेदकहरूसँग अनुमतिपत्र दस्तुरको पाँच प्रतिशतले हुने रकम लिई अनुमतिपत्र बिक्री वा अन्य तवरले हक हस्तान्तरण गर्न स्वीकृति दिनु पर्नेछ । परिच्छेद-५ । अनुमतिपत्र प्राप्त व्यक्तिले पालन गर्नु पर्ने शर्तहरू । १५. अनुमतिपत्र प्राप्त व्यक्तिले पालन गर्नु पर्ने शर्तहरू: (१) ऐन वा यस नियमावलीमा उल्लिखित शर्तहरूको अतिरिक्त अनुमतिपत्र प्राप्त व्यक्तिले देहायका शर्तहरू पालन गर्नु पर्नेछ:- । (क) प्राधिकरणले निर्धारण गरिदिएको गुणस्तर अनुसारको दूरसञ्चार सम्बन्धी यन्त्र तथा उपकरण प्रयोग गरी ग्राहकलाई दूरसञ्चार सेवा उपलब्ध गराउनु पर्ने । (ख) प्राधिकरणले समय समयमा तोकिदिएको न्यूनतम स्तर अनुरूप दूरसञ्चार सेवा सञ्चालन गर्नु पर्ने । (ग) एक अनुमतिपत्र प्राप्त व्यक्तिले जडान गरेको दूरसञ्चार सम्बन्धी यन्त्र तथा उपकरण अर्को अनुमतिपत्र प्राप्त व्यक्तिको सहमति बेगर प्रयोग गर्न नहुने । (घ) बिजुलीको पोलबाट सकभर दूरसञ्चार लाइन वितरण नगर्ने र वितरण गर्नु पर्ने भएमा पनि सम्बन्धित निकायको स्वीकृति लिई बिजुलीबाट सुरक्षित हुने किसिमले मात्र वितरण गर्ने । (ङ) पहिलो संशोधनद्वारा झिकिएको । (च) ग्राहकलाई दूरसञ्चार सेवा वितरण गर्दा ग्राहकसँग गरिएको सम्झौता अनुरूप दूरसञ्चार सेवा उपलब्ध गराउनु पर्ने । (छ) फ्रिक्वेन्सी प्रयोग हुने दूरसञ्चार सेवाको लागि अनुमतिपत्रमा तोकिएको फ्रिक्वेन्सी मात्र प्रयोग गरी दूरसञ्चार सेवा सञ्चालन गर्नु पर्ने । (ज) ग्राहकलाई उपलब्ध गराएको दूरसञ्चार सेवा कुनै कारणले बिग्रेमा प्राधिकरणले तोकिदिएको स्तर अनुरूप निशुल्क मर्मत सम्भार गर्नु पर्ने । नवौँ संशोधनद्वारा थप । तर दूरसञ्चार सेवा अन्तर्गतका फिक्स्ड वायरड ब्रोडब्यान्ड सेवा प्रदान गरे बापत लाग्ने महसुलमा बढीमा पचास प्रतिशतसम्म मर्मत सम्भार शुल्क लगाउन सक्नेछ ।
दूरसञ्चार नियमावली २०५४ (Telecommunications Regulation, 1997)

(ज) ग्राहकलाई उपलब्ध गराएको दूरसञ्चार सेवा कुनै कारणले बिग्रेमा प्राधिकरणले तोकिदिएको स्तर अनुरूप निशुल्क मर्मत सम्भार गर्नु पर्ने । नवौँ संशोधनद्वारा थप । तर दूरसञ्चार सेवा अन्तर्गतका फिक्स्ड वायरड ब्रोडब्यान्ड सेवा प्रदान गरे बापत लाग्ने महसुलमा बढीमा पचास प्रतिशतसम्म मर्मत सम्भार शुल्क लगाउन सक्नेछ । (झ) ग्राहकहरूको सुविधा तथा जानकारीको लागि टेलिफोन डाइरेक्ट्री लगायत दूरसञ्चार सम्बन्धी अन्य सामाग्री प्रकाशन गर्नु पर्ने । (ञ) अन्तर्राष्ट्रिय दूरसञ्चार संघ (आई.टि.यू.) ले दूरसञ्चार सेवा सञ्चालन सम्बन्धमा तोकिदिएको न्यूनतम स्तर अनुरूप हुने गरी दूरसञ्चार सेवा सञ्चालन गर्नु पर्ने । सातौं संशोधनद्वारा थप । (ट) चुक्ता पूँजीको पाँच प्रतिशतभन्दा बढी शेयर खरिद वा बिक्री गर्नु अघि प्राधिकरणको स्वीकृती लिनु पर्ने । (२) उपनियम (१) मा लेखिएदेखि बाहेक अनुमतिपत्र प्राप्त व्यक्तिले दूरसञ्चार सेवा सञ्चालन गर्दा पालन गर्नु पर्ने अन्य शर्तहरू अनुमतिपत्रमा तोकिए बमोजिम हुनेछ । परिच्छेद-६ । निरीक्षण, प्रतिवेदन तथा कार्यान्वयन । १६. निरीक्षण वा जाँचबुझ गराउन सक्ने: प्राधिकरणले आवश्यक देखेमा अनुमतिपत्र प्राप्त व्यक्तिले गरेको काम कारबाही वा निजले उपलब्ध गराएको दूरसञ्चार सेवाको सम्बन्धमा निरीक्षण वा जाँचबुझ गर्न गराउन सक्नेछ । १७. निरीक्षण वा जाँचबुझ गर्दा अपनाउनु पर्ने कार्यविधि: ऐन वा यस नियमावली बमोजिम अनुमतिपत्र प्राप्त व्यक्तिले गरेको काम कारबाही वा निजले उपलब्ध गराएको दूरसञ्चार सेवाको सम्बन्धमा निरीक्षण वा जाँचबुझ गर्दा प्राधिकरणले कुनै विषय किटान गरी निरीक्षण वा जाँचबुझ गर्न आदेश दिएकोमा बाहेक निरीक्षकले प्रचलित कानूनको अधीनमा रही देहायका विषयमा निरीक्षण वा जाँचबुझ गर्नु पर्नेछ:- । (क) प्राधिकरणले निर्धारण गरेको गुणस्तर बमोजिमको दूरसञ्चार सम्बन्धी यन्त्र तथा उपकरण प्रयोग गरी अनुमतिपत्र प्राप्त व्यक्तिले दूरसञ्चार सेवा सञ्चालन गरेको छ छैन, । (ख) प्राधिकरणले तोकिदिएको न्यूनतम स्तर अनुरूप दूरसञ्चार सेवा सञ्चालन भएको छ छैन, । (ग) अनुमतिपत्र प्राप्त व्यक्तिले प्राधिकरणबाट स्वीकृत भए बमोजिमको सेवा शुल्क उठाएको छ छैन, । (घ) अनुमतिपत्र प्राप्त व्यक्तिबाट ऐन वा यस नियमावली बमोजिम पालन गर्नु पर्ने शर्त अनुरूपको काम कारबाही भएको छ छैन । १८. निरीक्षकको अधिकार: नियम १७ बमोजिम निरीक्षण वा जाँचबुझको सिलसिलामा निरीक्षकलाई देहाय बमोजिमको अधिकार हुनेछ :- । (क) दूरसञ्चार प्रणाली प्रयोग गरिएको ठाउँमा प्रवेश गर्न, । (ख) अनुमतिपत्र प्राप्त व्यक्तिसँग कुनै विवरण वा जानकारी माग गर्न, । (ग) अनुमतिपत्र प्राप्त व्यक्तिले ग्राहकलाई उपलब्ध गराएको दूरसञ्चार सेवा तथा त्यस्तो सेवा सञ्चालन गर्दा प्रयोग भएका दूरसञ्चार प्रणालीको गुणस्तर जाँच गर्न, । (घ) दूरसञ्चार सेवा सञ्चालनमा संलग्न जुनसुकै व्यक्तिसँग बयान लिन, । (ङ) निरीक्षण वा जाँचबुझ गर्दा अनुमतिपत्र प्राप्त व्यक्तिलाई दूरसञ्चार सेवा सञ्चालन सम्बन्धमा तत्काल कुनै आदेश दिन उपयुक्त देखिएमा सो दिन, । (च) निरीक्षण वा जाँचबुझ सम्बन्धमा आवश्यक अन्य काम गर्न । पहिलो संशोधनद्वारा थप । १८क. प्राधिकरणलाई जानकारी दिनु पर्ने: निरीक्षकले दोस्रो संशोधनद्वारा संशोधित ।
दूरसञ्चार नियमावली २०५४ (Telecommunications Regulation, 1997)

(ङ) निरीक्षण वा जाँचबुझ गर्दा अनुमतिपत्र प्राप्त व्यक्तिलाई दूरसञ्चार सेवा सञ्चालन सम्बन्धमा तत्काल कुनै आदेश दिन उपयुक्त देखिएमा सो दिन, । (च) निरीक्षण वा जाँचबुझ सम्बन्धमा आवश्यक अन्य काम गर्न । पहिलो संशोधनद्वारा थप । १८क. प्राधिकरणलाई जानकारी दिनु पर्ने: निरीक्षकले दोस्रो संशोधनद्वारा संशोधित । नियम १८ को खण्ड (ङ) बमोजिम अनुमति प्राप्त व्यक्तिलाई कुनै आदेश दिएको भए त्यसको जानकारी तीन दिन भित्र प्राधिकरणलाई दिनु पर्नेछ । १९. निरीक्षकको आदेश पालन गर्नु पर्ने: (१) निरीक्षकले नियम १७ बमोजिम निरीक्षण वा जाँचबुझको सिलसिलामा अनुमतिपत्र प्राप्त व्यक्तिलाई कुनै आदेश दिएकोमा सो आदेश बमोजिमको काम गर्नु सम्बन्धित अनुमतिपत्र प्राप्त व्यक्तिको कर्तव्य हुनेछ । (२) उपनियम (१) बमोजिम निरीक्षकले दिएको आदेश उपर चित्त नबुझ्ने व्यक्तिले तीस दिन भित्र प्राधिकरण समक्ष उजुरी दिन सक्नेछ र सो उजुरीका सम्बन्धमा प्राधिकरणबाट भएको निर्णय अन्तिम हुनेछ । २०. प्रतिवेदन पेश गर्नु पर्ने: (१) नियम १७ बमोजिम निरीक्षण वा जाँचबुझ गरिसकेपछि निरीक्षकले निरीक्षण वा जाँचबुझ सम्बन्धी विस्तृत प्रतिवेदन दोस्रो संशोधनद्वारा संशोधित । दश दिनभित्र प्राधिकरण समक्ष पेश गर्नु पर्नेछ । (२) उपनियम (१) बमोजिम पेश गरिने प्रतिवेदनमा अन्य कुराहरूको अतिरिक्त देहायका कुराहरू खुलाएको हुनु पर्नेछ:- । (क) अनुमतिपत्र प्राप्त व्यक्तिले गरेको काम कारबाही वा निजले उपलब्ध गराएको दूरसञ्चार सेवा सम्बन्धमा निरीक्षण वा जाँचबुझ गरिएको विषय, । (ख) निरीक्षण वा जाँचबुझको सिलसिलामा कुनै प्राविधिक जाँच गरेको भए कुन दूरसञ्चार प्रणालीको जाँच गरिएको हो सो विषय, । (ग) अनुमतिपत्र प्राप्त व्यक्तिले ऐन वा यस नियमावली बमोजिम पालन गर्नु पर्ने शर्तहरू पालन गरे नगरेको छुट्टा छुट्टै विवरण, । (घ) अनुमतिपत्र प्राप्त व्यक्तिले कुनै शर्त पालन नगरेको भए के कति कारणले पालन नगरेको हो सो विषय, । (ङ) निरीक्षण वा जाँचबुझको सिलसिलामा अनुमतिपत्र प्राप्त व्यक्तिलाई तत्काल कुनै काम गर्न आदेश दिएको भए सो आदेश दिएको विषय र सो दिनाको कारण । २१. प्रतिवेदन कार्यान्वयन गर्ने: (१) नियम २० बमोजिमको प्रतिवेदन प्राप्त भएपछि प्राधिकरणले सो सम्बन्धमा आवश्यक जाँचबुझ गर्नेछ र त्यसरी जाँचबुझ गर्दा थप जानकारी लिनु पर्ने देखिएमा प्राधिकरणले सम्बन्धित अनुमतिपत्र प्राप्त व्यक्तिलाई विवरण वा कागजात पेश गर्न आदेश दिन, आफु समक्ष उपस्थित गराई बयान लिन वा उपयुक्त सम्झेको अन्य कार्य गर्न सक्नेछ । (२) उपनियम (१) बमोजिम जाँचबुझ गर्दा प्राधिकरणले अनुमतिपत्र प्राप्त व्यक्तिले गरेको काम कारबाही वा निजले उपलब्ध गराएको दूरसञ्चार सेवाको सम्बन्धमा अनुमतिपत्र प्राप्त व्यक्तिलाई कुनै आदेश दिन उपयुक्त देखेमा सो अनुरूप काम गर्न मनासिब माफिकको समय दिनेछ र त्यसरी दिइएको आदेश अनुरूप यथासमयमा काम गर्न सम्बन्धित अनुमतिपत्र प्राप्त व्यक्तिको कर्तव्य हुनेछ । परिच्छेद-७ । दूरसञ्चार सम्बन्धी विवाद र त्यसको समाधान ।
दूरसञ्चार नियमावली २०५४ (Telecommunications Regulation, 1997)

परिच्छेद-७ । दूरसञ्चार सम्बन्धी विवाद र त्यसको समाधान । २२. प्राधिकरण समक्ष उजुरी दिन सक्ने: अनुमतिपत्र प्राप्त व्यक्तिहरू बीच वा अनुमतिपत्र प्राप्त व्यक्ति र ग्राहक बीच दूरसञ्चार सेवा सम्बन्धमा कुनै विवाद परेमा त्यसबाट मर्का पर्ने पक्षले त्यसको कारण समेत खुलाई प्राधिकरण समक्ष उजुरी दिन सक्नेछ । २३. अनुमतिपत्र प्राप्त व्यक्तिहरू बीच विवाद परेमा गर्ने: (१) अनुमतिपत्र प्राप्त व्यक्तिहरू बीच दूरसञ्चार सेवा सम्बन्धमा विवाद परी नियम २२ बमोजिम प्राधिकरण समक्ष उजुरी परेमा प्राधिकरणले सम्बन्धित अनुमतिपत्र प्राप्त व्यक्तिहरूलाई झिकाई आपसी छलफलबाट विवादको समाधान गर्नु पर्नेछ । (२) उपनियम (१) बमोजिम आपसी छलफलबाट विवादको समाधान हुन नसकेमा प्राधिकरणले सो प्रयोजनको लागि अनुमतिपत्र प्राप्त व्यक्तिहरूको एक एक जना प्रतिनिधिहरू र प्राधिकरणको एक जना प्रतिनिधि रहेको एक मध्यस्थ नियुक्त गर्नु पर्नेछ । (३) उपनियम (२) बमोजिम नियुक्त मध्यस्थले विवादको समाधान गर्नको लागि आफ्नो कार्यविधि आफै व्यवस्थित गर्नेछ । (४) उपनियम (२) बमोजिम नियुक्त मध्यस्थले पन्ध्र दिन भित्र विवादको समाधान सम्बन्धमा आफ्नो निर्णय गरिसक्नु पर्नेछ । (५) उपनियम (४) बमोजिम मध्यस्थले गरेको निर्णय सम्बन्धित अनुमतिपत्र प्राप्त व्यक्तिहरूलाई मान्य हुनेछ । २४. अनुमतिपत्र प्राप्त व्यक्ति र ग्राहक बीच विवाद परेमा गर्ने: (१) अनुमतिपत्र प्राप्त व्यक्ति र ग्राहक बीच दूरसञ्चार सेवा सम्बन्धमा विवाद परी नियम २२ बमोजिम प्राधिकरण समक्ष उजुरी परेमा प्राधिकरणले सम्बन्धित अनुमतिपत्र प्राप्त व्यक्ति र ग्राहकलाई झिकाई दुबै पक्षसँग छलफल गरी विवादको समाधान गर्नु पर्नेछ । (२) उपनियम (१) बमोजिम आपसी छलफलबाट विवादको समाधान हुन नसकेमा प्राधिकरणले सम्बन्धित अनुमतिपत्र प्राप्त व्यक्ति वा ग्राहकलाई उपयुक्त सम्झेको कुनै आदेश दिन सक्नेछ र सो आदेश अनुरूपको काम गर्न सम्बन्धित अनुमतिपत्र प्राप्त व्यक्ति वा ग्राहकको कर्तव्य हुनेछ । परिच्छेद-८ । विविध । २५. ग्रामीण क्षेत्रमा दूरसञ्चार सेवा सञ्चालन गर्नु पर्ने: नियम १० को उपनियम (१) र (२) बमोजिम अनुमतिपत्र प्राप्त व्यक्तिले आफ्नो कूल लगानीको पन्ध्र प्रतिशत ग्रामीण क्षेत्रमा दूरसञ्चार सेवाको विकास, विस्तार र सञ्चालनमा लगाउनु पर्नेछ । पहिलो संशोधनद्वारा संशोधित । २६. रोयल्टी बुझाउनु पर्ने: (१) नियम १० को उपनियम (५) र (६) बमोजिम अनुमतिपत्र प्राप्त व्यक्तिले आफूले गरेको वार्षिक कूल आम्दानीको चार प्रतिशतले हुने रकम प्रत्येक वर्ष रोयल्टीको रूपमा नेपाल सरकारलाई बुझाउनु सात्तौं संशोधनद्वारा संशोधित । पर्ने र सो अवधिभित्र नबुझाएमा बुझाउन बाँकी रहेको रकमको दुई प्रतिशतका दरले प्रत्येक महिना थप दस्तुर लाग्नेछ । दोस्रो संशोधनद्वारा थप । स्पष्टीकरणः यस नियमको प्रयोजनको लागि "वार्षिक कुल आम्दानी" भन्नाले अनुमतिपत्र प्राप्त व्यक्तिले ग्राहकसँग लिएको धरौटी, सेवा कर, मुल्य अभिवृद्धि कर लगायत अन्य अप्रत्यक्ष कर तथा दूरसञ्चार सम्बन्धी उपकरण बिक्री गर्दा प्राप्त हुने रकम बाहेक दूरसञ्चार सेवा प्रदान गरे वापत अनुमतिपत्र प्राप्त व्यक्तिले प्राप्त गरेको आम्दानीलाई जनाउँछ ।
दूरसञ्चार नियमावली २०५४ (Telecommunications Regulation, 1997)

२७. पुनरावेदन समिति: (१) ऐनको दफा ४८ बमोजिम पुनरावेदन गर्ने प्रयोजनको लागि देहाय बमोजिमका सदस्यहरू रहेको एक पुनरावेदन समिति रहनेछ:- । (क) पुनरावेदन अदालतको बहालवाला न्यायाधीश वा नेपाल न्याय सेवाको विशिष्ट श्रेणीको अधिकृत -अध्यक्ष । (ख) नेपाल सरकारले तोकेको राजपत्राङ्कित प्रथम श्रेणी वा सो सरहको विशेषज्ञ अधिकृत -सदस्य । (ग) कानूनको क्षेत्रमा अनुभव प्राप्त गरेका अधिकृत कर्मचारीहरूमध्येबाट नेपाल सरकारले तोकेको व्यक्ति -सदस्य । (२) मन्त्रालयले तोकेको अधिकृत कर्मचारीले पुनरावेदन समितिको सचिव भई काम गर्नेछ । (३) उपनियम (१) बमोजिमको समितिको बैठक सम्बन्धी कार्यविधि तथा अन्य व्यवस्था सोही समितिले निर्धारण गरे बमोजिम हुनेछ । २८. समितिको बैठक सम्बन्धी कार्यविधि: (१) समितिको बैठक समितिको अध्यक्षले तोकेको मिति, समय र स्थानमा बस्नेछ । (२) समितिको कूल सदस्य संख्याको पचास प्रतिशत भन्दा बढी सदस्यहरू उपस्थित भएमा बैठकको लागि गणपूरक संख्या पुगेको मानिनेछ । (३) समितिको बैठकको अध्यक्षता समितिको अध्यक्षले गर्नेछ र निजको अनुपस्थितिमा समितिका सदस्यहरूले आफूमध्येबाट छानेको सदस्यले बैठकको अध्यक्षता गर्नेछ । (४) समितिको बैठकमा बहुमतको राय मान्य हुनेछ र मत बराबर भएमा बैठकमा अध्यक्षता गर्ने व्यक्तिले निर्णायक मत दिन सक्नेछ । (५) समितिको बैठकको निर्णय समितिको सचिवले अध्यक्षद्वारा प्रमाणित गराई अद्यावधिक रूपमा राख्नु पर्नेछ । (६) समितिको बैठक सम्बन्धी अन्य कार्यविधि समिति आफैले निर्धारण गरे बमोजिम हुनेछ । २९. रेडियो फ्रिक्वेन्सी निर्धारण तथा बाँडफाँड गर्ने तरिका र कार्यविधि: (१) समितिले अन्तर्राष्ट्रिय दूरसञ्चार संघ (आइ.टि.यू.) ले बाँडफाँड गरेको फ्रिक्वेन्सीको अधीनमा रही विभिन्न सेवाको लागि रेडियो फ्रिक्वेन्सीको निर्धारण तथा बाँडफाँड गर्नेछ । पहिलो संशोधनद्वारा संशोधित । (२) उपनियम (१) बमोजिम समितिले निर्धारण तथा बाँडफाँड गरेको फ्रिक्वेन्सीको अधीनमा रही दूरसञ्चार सेवाको लागि प्रयोग हुने फ्रिक्वेन्सी तोक्ने तथा वितरण गर्ने काम प्राधिकरणले गर्नेछ । ३०. फ्रिक्वेन्सी वितरण गर्दा शर्त तोक्ने: (१) अनुमतिपत्र प्राप्त व्यक्तिले दूरसञ्चार सेवा सञ्चालन गर्ने सम्बन्धमा फ्रिक्वेन्सी प्रयोग गर्दा पालन गर्नु पर्ने शर्तहरू प्राधिकरणले तोकिदिनेछ । (२) उपनियम (१) बमोजिम तोकिएको शर्त अनुरूप अनुमतिपत्र प्राप्त व्यक्तिले फ्रिक्वेन्सीको प्रयोग गरे नगरेको सम्बन्धमा जाँचबुझ वा अनुगमन गर्ने अधिकार प्राधिकरणलाई हुनेछ । (३) उपनियम (२) बमोजिम फ्रिक्वेन्सीको जाँचबुझ वा अनुगमन गर्दा अनुमतिपत्र प्राप्त व्यक्तिले शर्त अनुरूप फ्रिक्वेन्सीको प्रयोग गरेको नदेखिएमा प्राधिकरणले अनुमतिपत्र प्राप्त व्यक्तिलाई मनासिब समय दिई शर्त अनुसार फ्रिक्वेन्सी प्रयोग गर्न मौका दिनेछ । त्यसरी दिइएको समय भित्र पनि अनुमतिपत्र प्राप्त व्यक्तिले शर्त अनुरूप फ्रिक्वेन्सीको प्रयोग नगरेमा प्राधिकरणले निजले प्रयोग गरेको फ्रिक्वेन्सीमा रोक लगाउन सक्नेछ । ३१. दस्तुर बुझाउनु पर्ने: (१) अनुमतिपत्र प्राप्त व्यक्तिले दूरसञ्चार सेवा सञ्चालन गर्ने सम्बन्धमा फ्रिक्वेन्सी प्रयोग गर्दा समितिले तोकिदिए बमोजिमको दस्तुर प्राधिकरणमा बुझाउनु पर्नेछ । (२) उपनियम (१) बमोजिम प्राप्त दस्तुर प्राधिकरणले नेपाल सरकारलाई बुझाउनु पर्नेछ ।
दूरसञ्चार नियमावली २०५४ (Telecommunications Regulation, 1997)

३१. दस्तुर बुझाउनु पर्ने: (१) अनुमतिपत्र प्राप्त व्यक्तिले दूरसञ्चार सेवा सञ्चालन गर्ने सम्बन्धमा फ्रिक्वेन्सी प्रयोग गर्दा समितिले तोकिदिए बमोजिमको दस्तुर प्राधिकरणमा बुझाउनु पर्नेछ । (२) उपनियम (१) बमोजिम प्राप्त दस्तुर प्राधिकरणले नेपाल सरकारलाई बुझाउनु पर्नेछ । ३२. रेडियो फ्रिक्वेन्सीको अन्तर्राष्ट्रिय तथा बहुउद्देश्यीय समन्वय गर्ने काम: समितिले तय गरेको रेडियो फ्रिक्वेन्सीको अन्तर्राष्ट्रिय तथा बहुउद्देश्यीय समन्वय सम्बन्धी नीति अनुरूप समन्वय गर्ने काम मन्त्रालयको हुनेछ । ३३. वार्षिक प्रतिवेदन पेश गर्नु पर्ने: अनुमतिपत्र प्राप्त व्यक्तिले प्रत्येक आर्थिक वर्ष समाप्त भएको सातौं संशोधनद्वारा संशोधित । छ महिनाभित्र आफूले सञ्चालन गरेको दूरसञ्चार सेवाको विवरण र आफ्नो आय व्ययको विवरण मान्यता प्राप्त लेखा परीक्षकद्वारा लेखा परीक्षण गर्न लगाई प्राधिकरण समक्ष पेश गर्नु पर्नेछ । ३४. विवरण अद्यावधिक राख्नु पर्ने: अनुमतिपत्र प्राप्त व्यक्तिले ग्राहकलाई उपलब्ध गराएको दूरसञ्चार सेवा सम्बन्धी विवरण अद्यावधिक रूपमा तयार गरी राख्नु पर्नेछ र निरीक्षकले आफ्नो निरीक्षण वा जाँचबुझको सिलसिलामा उक्त विवरण हेर्न चाहेमा देखाउनु पर्नेछ । तेस्रो संशोधनद्वारा थप । ३४क. आर्थिक प्रशासन सम्बन्धी कुराहरू: प्राधिकरणको आर्थिक प्रशासन सम्बन्धी कुराहरू प्राधिकरणले बनाएको तत्सम्बन्धी विनियमावलीमा व्यवस्था भए बमोजिम हुनेछ । पाँचौं संशोधनद्वारा थप । ३४ख. प्राधिकरणको संगठनात्मक स्वरुप तथा पदाधिकारी र कर्मचारीको सेवा शर्त : प्राधिकरणको संगठनात्मक स्वरुप तथा प्राधिकरणका अध्यक्ष, सदस्य र कर्मचारीको पारिश्रमिक, सुबिधा तथा सेवा शर्त सम्बन्धी व्यवस्था मन्त्रालयको सहमति लिई प्राधिकरणले बनाएको विनियममा व्यवस्था भए बमोजिम हुनेछ । पाँचौं संशोधनद्वारा थप । ३४ग. प्राधिकरणको वार्षिक कार्यक्रम : प्राधिकरणले ऐन तथा यस नियमावली बमोजिम कार्य सञ्चालन गर्नको लागि बनाएको वार्षिक कार्यक्रम मन्त्रालयको सहमति लिई स्वीकृत गर्नु पर्नेछ । ३५. अनुसूचीमा हेरफेर तथा थपघट गर्न सक्ने: नेपाल सरकारले प्राधिकरणको सिफारिशमा अनुसूचीमा आवश्यकता अनुसार हेरफेर तथा थपघट गर्न सक्नेछ । ३६. खारेजी र बचाउ: (१) देहायका नियमहरू खारेज गरिएका छन्:- । (क) स्थानीय टेलिफोन नियमावली, २०२२ । (ख) टेलिफोन कम्युनिकेसन (अन्तरदेशिय) नियमावली, २०२३ । (ग) टेलिकम्युनिकेसन (अन्तर्राष्ट्रिय) नियमावली, २०२४ । (२) उपनियम (१) बमोजिमका नियमावलीहरू बमोजिम भए गरेका काम कारबाहीहरू यसै नियमावली बमोजिम भए गरेका मानिने छन् । अनुसूची-१ । (नियम ७ को उपनियम (१) र (२) सँग सम्बन्धित) । अनुमतिपत्रका लागि दिइने निवेदनपत्र । श्री नेपाल दूरसञ्चार प्राधिकरण । देहायको दूरसञ्चार सेवा सञ्चालन गर्ने अनुमतिपत्र पाउनको लागि निम्न विवरणहरू खुलाई यो निवेदन गरेको छु । १. अनुमतिपत्र लिन चाहने व्यक्तिको :- । (क) नाम : । (ख) ठेगाना : । स्थायी : । अस्थायी : । २. दूरसञ्चार सेवाको किसिम : । ३. दूरसञ्चार सेवा सञ्चालन गर्न लाग्ने : । (क) अनुमानित पूँजी : । (ख) प्रस्तावित लगानी: । (ग) लगानीको श्रोत: । ४. दूरसञ्चार सेवा सम्बन्धमा : । (क) काम शुरु गर्ने मिति : । (ख) काम सम्पन्न गर्ने मिति : । (ग) सेवाको माग र आपूर्तिको प्रक्षेपण : । (घ) नेटवर्क विस्तार : । (ङ) नेटवर्कमा प्रयोग गरिने प्रविधिको विवरण : । (च) प्रदान गरिने सेवाको स्तर : ।
दूरसञ्चार नियमावली २०५४ (Telecommunications Regulation, 1997)

३. दूरसञ्चार सेवा सञ्चालन गर्न लाग्ने : । (क) अनुमानित पूँजी : । (ख) प्रस्तावित लगानी: । (ग) लगानीको श्रोत: । ४. दूरसञ्चार सेवा सम्बन्धमा : । (क) काम शुरु गर्ने मिति : । (ख) काम सम्पन्न गर्ने मिति : । (ग) सेवाको माग र आपूर्तिको प्रक्षेपण : । (घ) नेटवर्क विस्तार : । (ङ) नेटवर्कमा प्रयोग गरिने प्रविधिको विवरण : । (च) प्रदान गरिने सेवाको स्तर : । ५. दूरसञ्चार प्रणालीको :- । (क) निर्माता : । (ख) आयात गरिने मुलुक : । (ग) गुणस्तर : । ६. प्रयोग गर्न चाहेको फ्रिक्वेन्सी : । ७. ग्राहकलाई दूरसञ्चार सेवा उपलब्ध गराउन सकिने मिति : । ८. दूरसञ्चार सेवा सञ्चालन गरिने क्षेत्र : । (क) जिल्ला (ख) न.पा./गा.वि.स. (ग) वडा नं:- । ९. दूरसञ्चार सेवा सञ्चालन गर्दा हुने वार्षिक अनुमानित नाफा/नोक्सान आदिको विवरण : । (क) अनुमानित सञ्चालन खर्च: । (ख) अनुमानित आय: । (ग) नाफा नोक्सानको हिसाब: । (घ) महसुल दर: । १०. निवेदन साथ संलग्न गर्नु पर्ने कागजातहरू : । (क) अनुमतिपत्र लिन चाहने व्यक्ति भए नागरिकताको प्रतिलिपि । (ख) अनुमतिपत्र लिन चाहने व्यक्ति सङ्गठित संस्था भए सो संस्थाको नाम र सो संस्थाको कानूनी स्थिति देखिने कागजात । (ग) प्राविधिक निपुणता तथा पेशा सम्बन्धी दक्षता सम्बन्धी कागजात । (घ) आर्थिक तथा प्राविधिक अध्ययन प्रतिवेदन र कार्य सञ्चालन योजना । (ङ) प्राधिकरणद्वारा प्रकाशित सार्वजनिक सूचनावा नेपाल सरकारले ऐन बमोजिम नेपाल राजपत्रमा सूचना प्रकाशन गरि तोकिएदिए बमोजिमका कुराहरू । सङ्गठित संस्थाको छाप : । निवेदकको,- । सही : । नाम : । ठेगाना : । मिति : । अनुसूची-२ । (नियम ७ को उपनियम (३) सँग सम्बन्धित) । अनुमतिपत्र लिनको लागि दिइने निवेदनपत्र । श्री नेपाल दूरसञ्चार प्राधिकरण । नेपाल सरकारबाट अनुमति प्राप्त गरी दूरसञ्चार सेवा सञ्चालन गरिरहेकोमा दूरसञ्चार ऐन, २०५३ तथा दूरसञ्चार नियमावली, २०५४ बमोजिम अनुमतिपत्र लिनु पर्ने भएकोले देहायका विवरणहरू खुलाई दूरसञ्चार सेवा सञ्चालन गर्ने अनुमतिपत्र पाउन निवेदन गर्दछु । १. अनुमतिपत्र लिन चाहने व्यक्तिको:- । (क) नाम: । (ख) ठेगाना: । स्थायी: । अस्थायी: । २. सञ्चालन गरेको दूरसञ्चार सेवा,- । (क) किसिम: । (ख) सञ्चालन गरेको मिति: । ३. दूरसञ्चार सेवा सञ्चालन गर्दा लागेको,- । (क) प्रस्तावित लगानी: । (ख) लगानीको श्रोत: । ४. दूरसञ्चार प्रणालीको,- । (क) निर्माता: । (ख) आयात गरिएको मुलुक: । (ग) गुणस्तर: । ५. प्रयोग गरेको फ्रिक्वेन्सी:- । ६. दूरसञ्चार सेवा सञ्चालन गरेबापत हुने वार्षिक अनुमानित नाफा/नोक्सान आदिको विवरण: । (क) अनुमानित सञ्चालन खर्च: । (ख) अनुमानित आयः । (ग) नाफा /नोक्सानको हिसाबः । (घ) महशुल दरः । ७. निवेदन साथ संलग्न कागजातहरू: । (क) पहिला पाएको अनुमतिपत्रको प्रतिलिपि: । (ख) आवश्यक अन्य कागजात: । सङ्गठित संस्थाको छाप : । निवेदकको,- । सही : । नाम:- । ठेगाना:- । मिति:- । अनुसूची-२क. । (नियम ७क. को उपनियम (१) सँग सम्बन्धित) । दशौं संशोधनद्वारा थप । पुनः अनुमतिपत्रको लागि दिइने निवेदन । श्री नेपाल दूरसञ्चार प्राधिकरण, । दूरसञ्चार ऐन, २०५३ को दफा ३३ को उपदफा (४) बमोजिम पुनः अनुमतिपत्र पाउनको लागि देहायको विवरण खुलाई यो निवेदन गरेको छु । १. पुनः अनुमतिपत्र लिन चाहने व्यक्ति : । (क) नाम : । (ख) ठेगाना : । स्थायी : । अस्थायी : । २. दूरसञ्चार सेवाको किसिम : । ३. सेवाको माग र आपूर्तिको प्रक्षेपण: । ४. नेटवर्क विस्तार: । ५. नेटवर्कमा हालसम्म प्रयोग गरिएको प्रविधिको विवरण: । ६. प्रदान गरिने सेवाको स्तर: । ७. प्रयोग गरेको फ्रिक्वेन्सी: ।